Document ID: 32007D0155

RÅDETS AFGØRELSE
af 5. marts 2007
om ændring af afgørelse 2000/265/EF om en finansforordning vedrørende budgetaspekterne af Rådets vicegeneralsekretærs forvaltning af de kontrakter, som han indgår som repræsentant for visse medlemsstater om oprettelse og drift af kommunikationsinfrastrukturen i Schengen-sammenhæng (»SISNET«)
(2007/155/EF)
RÅDET FOR DEN EUROPÆISKE UNION HAR -
under henvisning til protokollen om integration af Schengen-reglerne i Den Europæiske Union, knyttet som bilag til traktaten om Den Europæiske Union og traktaten om oprettelse af Det Europæiske Fællesskab, særlig artikel 2, stk. 1, andet afsnit, første punktum, og
ud fra følgende betragtninger:
(1)
Rådets vicegeneralsekretær har ved afgørelse 1999/870/EF (1) og afgørelse 2007/149/EF (2) fået bemyndigelse til i forbindelse med integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af kommunikationsinfrastrukturen i Schengen-sammenhæng (i det følgende benævnt »SISNET«), samt til at forvalte sådanne kontrakter indtil overgangen til en kommunikationsinfrastruktur under Det Europæiske Fællesskab.
(2)
De finansielle forpligtelser i henhold til disse kontrakter påhviler et specifikt budget (i det følgende benævnt »SISNET-budgettet«) til finansiering af den kommunikationsinfrastruktur, der henvises til i disse rådsafgørelser.
(3)
De i tiltrædelsesakten af 2003 omhandlede nye medlemsstater, bortset fra Cypern, skal integreres i første generation af Schengen-informationssystemet (SIS 1+) på en dato, der fastsættes af Rådet i overensstemmelse med artikel 3, stk. 2, i tiltrædelsesakten fra 2003 (i det følgende benævnt »SISone4all-projektet«).
(4)
Fra denne dato bør disse medlemsstater bidrage til budgettet.
(5)
To medlemsstater, Irland og Det Forenede Kongerige, der bidrager til SISNET-budgettet, men som ikke er tilsluttet Schengen-informationssystemet, bør ikke bidrage til de ekstraudgifter, som SISone4all-projektet medfører -
TRUFFET FØLGENDE AFGØRELSE:
Artikel 1
Afgørelse 2000/265/EF (3) ændres således:
1)
Artikel 1 affattes således:
»Artikel 1
1. I denne finansforordning forstås ved budgettet den retsakt, der danner grundlag for den årlige forudgående fastlæggelse og godkendelse af de nødvendige indtægter og udgifter til opfyldelse af forpligtelserne i henhold til de kontrakter, som er nævnt i afgørelse 1999/870/EF og 2007/149/EF (4).
2. I denne finansforordning omfatter henvisningen til »SISNET« kommunikationsinfrastrukturen i Schengen-sammenhæng, jf. afgørelse 1999/870/EF og 2007/149/EF.
2)
Artikel 25, stk. 1, affattes således:
»1. Budgetindtægterne består af finansielle bidrag fra følgende medlemsstater: Belgien, Den Tjekkiske Republik, Danmark, Tyskland, Estland, Irland, Grækenland, Spanien, Frankrig, Italien, Letland, Litauen, Luxembourg, Ungarn, Malta, Nederlandene, Østrig, Polen, Portugal, Slovenien, Slovakiet, Finland, Sverige, Det Forenede Kongerige, samt fra Island og Norge.«
3)
Følgende punktum føjes til artikel 26:
»Irland og Det Forenede Kongerige bidrager ikke til afholdelsen af de ekstraudgifter, som er en følge af udvidelsen af kommunikationsinfrastrukturen til Den Tjekkiske Republik, Estland, Letland, Litauen, Ungarn, Malta, Polen, Slovenien og Slovakiet.«
4)
I artikel 28 tilføjes følgende nye stykke:
»3. Uanset stk. 1 og med forbehold af bestemmelserne i artikel 49 betaler Den Tjekkiske Republik, Estland, Letland, Litauen, Ungarn, Malta, Polen, Slovenien og Slovakiet deres første bidrag i overensstemmelse med en tidsplan, der fastsættes af de medlemsstater, der er nævnt i artikel 25.«
5)
Artikel 29 ændres således:
a)
Stk. 2 og 3 affattes således:
»2. Kontrakter, hvis anslåede værdi er lig med eller større end den tærskel, der er fastsat i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (5), indgås i overensstemmelse med bestemmelserne i dette direktiv (i det følgende benævnt »direktiv om offentlige kontrakter«).
3. Når den anslåede værdi af en given kontrakt ikke overstiger den tærskel, der er fastsat i direktivet om offentlige kontrakter, kan der indgås underhåndsaftaler. I så fald skal de i artikel 25 omhandlede stater dog så vidt muligt og med alle egnede midler give mulighed for konkurrence mellem de leverandører, der vil kunne præstere den ydelse, kontrakten vedrører.
b)
Stk. 5, affattes således:
»5. Udbudsprocedurerne og udvælgelses- og tildelingskriterierne reguleres af bestemmelserne i direktiv om offentlige kontrakter samt bestemmelserne i denne finansordning.«
6)
Artikel 37, stk. 5, affattes således:
»Det rådgivende udvalg vedtager så vidt muligt sine udtalelser med konsensus. Er en sådan konsensus ikke mulig, vedtager det rådgivende udvalg sine udtalelser med simpelt flertal. Der kræves et quorum på 19, for at afstemningen kan erklæres gyldig. I tilfælde af stemmelighed er formandens stemme afgørende.«
7)
Artikel 39, litra a), affattes således:
»a)
alle udkast til kontrakter om materiel eller tjenesteydelser, herunder undersøgelser, for hvilke den anslåede værdi er lig med eller større end tærsklen i direktivet om offentlige kontrakter.«
8)
Artikel 43, stk. 4, affattes således:
»4. Sikkerhedsstillelsen er obligatorisk, når værdien af den pågældende kontrakt er lig med eller større end de tærskler, der er fastsat i direktivet om offentlige kontrakter.«
9)
Artikel 49, litra c), affattes således:
»c)
en tilpasning af bidragene fra de stater, der er nævnt i artikel 25, for at pålægge vedkommende anden stat en del af de tidligere afholdte udgifter til installering af SISNET. Denne del beregnes på grundlag af den andel, som den anden stats momsindtægt udgør af De Europæiske Fællesskabers samlede momsindtægter for de tidligere regnskabsår, hvor udgifterne til installering af SISNET er opstået. Hvis der ikke foreligger oplysninger om momsindtægter, beregnes tilpasningen af bidragene på grundlag af hver berørt medlemsstats andel af det samlede BNP for alle de medlemsstater, der er nævnt i artikel 25. Der udstedes en »tilgodeseddel« til de andre stater, der er nævnt i artikel 25, på dette bidrag i forhold til deres andel beregnet efter artikel 26. De kan vælge at lade beløbet gå ind i deres andel af budgettet eller bede om tilbagebetaling.«
Artikel 2
Denne afgørelse har virkning fra dagen for vedtagelsen.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, den 5. marts 2007.

Labels: 2
4
11
3
12
15